Kari Hunsager

Kari Hunsager (født 30. desember 1947 i Oslo) er en norsk billedkunstner, bosatt i Grimstad. Hun arbeider i hovedsak med figurative oljemalerier, ofte malt i flere lag.  Grimstad kunstforening beskriver kunsten hennes som figurativ, men med en personlig tilnærming som fjerner den fra det fotografiske.http://www.norskekunstforeninger.no/grimstad/kalender.cfm?fuseaction=event&pAction=View&pObjectTypeId=8&pObjectId=2311  (besøkt 15. mai 2015)

Hunsager er utdannet lærer med kunst og håndverk som spesialfag.Geir Lid: «Fargerik malerglede» i Agderposten, 21. november 2009, s. 61 Hun hadde sin første separatutstilling i Arendal kunstforening i 1995. Siden har hun hatt en rekke separatutstillinger og kollektivutstillinger, og hun har deltatt både på Sørlandsutstillingen og Telemarksutstillingen. I 2007 stilte hun ut på Agder Kunstsenter (2007). Hun har også blant annet stilt ut på Arnulf Øverlands galleri i Kristiansund (2011), Hillestad galleri i Tovdal (2011), separatutstilling på Pakkhuset galleri og en rekke ganger på Reimanngården i regi av Grimstad kunstforening. I forbindelse med 100-årsjubileet for kvinners stemmerett, deltok Kari Hunsager på jubileumsutstillingen «Med kunsten som stemme» på Lindvedske hus i Arendal i mai 2013.Heidi Arild: «Motstand og mykhet» i Agderposten, s. 16-19, 3. mai 2013(besøkt 15. mai 2015)

Kari Hunsager har hatt utsmykningsoppdrag ved flere sykehus og institusjoner i Grimstad og Aust-Agder. Sammen med sin mann, Arild Petter Andresen, som også er billedkunstner, fikk de for noen år siden et stort utsmykningsoppdrag i en ny psykiatrisk poliklinikk i Grimstad. I 2010 utga de boka Kunst i korridorene – om kunst og psykisk helse. Boka tar utgangspunkt i kunstnerparets malerier, akvareller og tegninger  og om hvordan billedkunst, romutforming og møblering kan påvirke sinnet og vår psykiske helse.Anette Os: «Etterlyser kunst i korridorene» i Fædrelandsvennen, 22. desember 2010

I forbindelse med en utstilling på Arnulf Øverlands galleri, uttaler Hunsager følgende om sin kunst:

 Bibliografi 
 Kunst i korridorene : om kunst og psykisk helse, 2010

 Referanser 

 Litteratur 
 Arild Andresen/Kari Hunsager/Bjørn Martinsen: Kunst i korridorene, Portal forlag 2010

 Eksterne lenker 



Kategori:Norske malere
Kategori:Personer fra Oslo
Kategori:Personer fra Grimstad kommune
Kategori:Fødsler i 1947